கேள்வி: கிரிதாரி யாதவ் - இளமை பற்றி விளக்கவும்.
பதில்: கிரிதாரி யாதவ் 1961ஆம் ஆண்டு ஏப்ரல் 14 ஆம் தேதி பீகாரின் பாங்காவில் பிறந்தார். இவரின் தந்தை தனோ யாதவ் இந்திய இரயில்வே பள்ளி ஆசிரியராக இருந்தார். இவரின் தாயார் ஜக்தி தேவி ஆவார். இவர் தனோ மற்றும் ஜக்தியின் ஏழு குழந்தைகளில் ஒருவர் ஆவார். யாதவ் 1982ஆம் ஆண்டில் பாகல்பூர் பல்கலைக்கழகத்தில் வரலாற்றில் இளங்கலைப் பட்டம் பெற்றார். பின்னர் இவர் சாகர் டி. எச். ஜி பல்கலைக்கழகத்தில் முதுகலைப் படிப்பைத் தொடர மத்தியப் பிரதேசத்திற்குச் சென்றார். இங்கு இவர் வரலாற்றில் முதுகலைப் பட்டம் பெற்றார் பின்னர் 33 வயதில் பாகல்பூர் பல்கலைக்கழகத்தில் சட்டத்தில் இளநிலைப் பட்டம் பெற்றார். யாதவ் 1976ஆம் ஆண்டில் சுமித்ரா தேவியை மணந்தார். இந்த இணையருக்கு ஒரு மகள் மற்றும் இரண்டு மகன்கள் உள்ளனர்.
கேள்வி: கிரிதாரி யாதவ் - தொடக்க காலத் தொழில் பற்றி தகவல் சொல்.
பதில்: கிரிதாரி யாதவ் மத்தியப் பிரதேசத்தில் வரலாற்று மாணவராக இருந்தார், இராஜீவ் காந்தி அரசாங்கத்தில் இந்திய இளைஞர் காங்கிரஸில் இளைஞர் ஒருங்கிணைப்பாளராக மத்தியப் பிரதேசத்தின் சாகரில் தனது அரசியல் வாழ்க்கையைத் தொடங்கினார். முன்னாள் முதலமைச்சர் அர்ஜுன் சிங், பி. ஆர். யாதவ் மற்றும் சந்தோஷ் சாஹு ஆகியோருடன் இவர் நெருங்கியவர் என்று கூறப்படுகிறது.
கேள்வி: கிரிதாரி யாதவ் - அரசியல் வாழ்க்கை பற்றி நீங்கள் என்ன அறிந்துள்ளீர்கள்?
பதில்: கிரிதாரி யாதவ் ஒரு சமூகவுடைமை அரசியல்வாதி வகுப்பைச் சேர்ந்தவர். இராஜீவ் காந்தி காலத்தில் இந்திய இளைஞர் காங்கிரசில் இருந்த இவர் வி. பி. சிங் போன்றவர்களுடன் தொடர்பு கொண்டிருந்தார் . யாதவ், ஆகஸ்ட் 1994 இல், மத்தியப் பிரதேச சட்டமன்றத் தேர்தலில் பிரச்சாரம் செய்த பிறகு மீண்டும் பீகாருக்குச் சென்று ஜனதா தளம் கட்சி ஊழியராகப் பணியாற்றினார். 1995-ஆம் ஆண்டில், பீகார் சட்டப் பேரவைத் தேர்தலில் பீகார் மாநிலம் கட்டோரியா சட்டமன்றத் தொகுதி போட்டியிட்டார். பீகார் சட்டப் பேரவைத் தேர்தலில் யாதவ் வெற்றி பெற்ற பிறகு, பதினொராவது மக்களவை பீகாரின் பாங்கா தொகுதியிலிருந்து வெற்றி பெற்றார். 1997-ஆம் ஆண்டில், இவர் ஜனதா தளம் கட்சியிலிருந்து பிரிந்து போட்டியிட்ட இராச்டிரிய ஜனதா தளம் கட்சியின் சார்பாக மக்களவைக்குத் தேர்ந்தெடுக்கப்பட்ட 17 நாடாளுமன்ற உறுப்பினர்களில் ஒருவராவார். political party, India|website=Encyclopedia Britannica|language=en|access-date=2019-05-14}} இவர் 12ஆவது மக்களவைத் தேர்தலின் போது தன்னை எதிர்த்துப் போட்டியிட்ட திக்விஜய் சிங்கிடம் மொத்த வாக்குகளில் 1%-இற்கும் குறைவான வாக்கு வித்தியாசத்தில் தோற்றார். 2000-ஆம் ஆண்டு பீகார் சட்டப்பேரவைக்கான தேர்தலில் கட்டோரியா சட்டமன்றத் தொகுதி பீகார் சட்டமன்றத்திற்குத் தேர்ந்தெடுக்கப்பட்டார். 13-ஆவது மக்களவைக்கான தேர்தலில் சுயேச்சை வேட்பாளராகப் போட்டியிட்டு மிகக்குறுகிய வாக்கு வேறுபாட்டில் தோற்றார். 2004 ஆம் ஆண்டில், திக்விஜய் சிங்கை தோற்கடித்து 14 வது மக்களவைக்குத் தேர்ந்தெடுக்கப்பட்டார். கிரிதாரி யாதவ், அப்போதைய மக்களவை உறுப்பினராக இருந்தபோது, இராச்டிரிய ஜனதா தள் கட்சியால் வாய்ப்பு மறுக்கப்பட்ட பின்னர், லாலு பிரசாத் யாதவுடன் கருத்து வேறுபாடு ஏற்பட்டது. 2010 ஆம் ஆண்டில், யாதவ் ஐக்கிய ஜனதா தளத்தில் சேர்ந்தார் மற்றும் பீகாரின் பெல்ஹார் தொகுதியில் இருந்து பீகார் சட்டமன்றத்திற்குத் தேர்ந்தெடுக்கப்பட்டார். இவர் 2014-ஆம் ஆண்டில் ஐக்கிய ஜனதா தளம் பொதுச் செயலாளரானார். இராச்டிரிய ஜனதா தள் கூட்டணித் தலைவர் முகமது ஷாஹாபுதீனுடன் இணைந்ததற்காக விளக்கம் கேட்கும் அறிவிப்பு வழங்கப்பட்டதையடுத்து 2015 ஆம் ஆண்டில் யாதவ் தனது பதவியிலிருந்து விலகினார். 2015 ஆம் ஆண்டில் தனது நான்காவது முறையாக பீகார் சட்டமன்றத்திற்கு பெல்ஹார் தொகுதியிலிருந்து சட்டமன்றத்திற்குத் தேர்ந்தெடுக்கப்பட்டார்.